laion/Wikipedia-Exotic huggingface dataset:
ברמכים

הבַּרְמַכּים, בערבית אל-בַּרַאמִכַּה (البرامكة), היו משפחת וזירים גדולים שהשיגה השפעה רבה בתקופתם של כמה ח'ליפים עבאסיים. המשפחה הייתה במקור משפחה של כהני דת בודהיסטים מאזור נאוובהאר ממערב לבלח' באפגניסטן. השם "בראמכה" הוא הגרסה הערבית למילה Parmukh בסנסקריט (प्रमुख) שמשמעותה "כהן דת". הברמכים היו מראשוני התומכים במרד העבאסי באומיים בראשות א-ספאח. הדבר העניק לראש המשפחה, ח'אלד בן ברמכ, השפעה ניכרת בחצר, ובנו יחיא היה הווזיר הגדול של הח'ליף אל-מהדי (775-785) והחונך של הארון א-רשיד (786-809). יחיא נפטר בשנת 809, ובניו אל-פצ'ל (קרי: אל-פדל) וג'עפר (חי בין 767–803) מילאו שניהם תפקידים רמי דרג בחצרו של הארון א-רשיד. הברמכים היו פטרוני המדע והאמנויות וסייעו להפצת המדעים ההודיים ומאקדמיית גונדישפור הפרסית ברחבי העולם הערבי. הם היו הפטרונים של מלומדים כגון גביר (Gebir) וג'בריל אבן בוח'טישו. הם היו המייסדים של מפעל הנייר הראשון בבגדאד. הברמכים תרגמו בעיקר ספרות רפואית ובכך טמנו את הזרעים למפעל "בית החוכמה" שהוקם בימי אל-מאמון. כוחם הרב והשפעתם בחצר מתבטאים בסיפורי "אלף לילה ולילה", בהם מככב הוזיר הגדול ג'עפר. מתוך אחד הסיפורים הכלולים בקובץ זה נגזר הביטוי "ארוחה ברמכית" (באנגלית: Barmecide feast). בשנת 803 סר חינם של הברמכים בעיני הארון א-רשיד, והוא אסר רבים מאנשיהם. על נפילתם של הברמכים מסופרות גרסאות רבות. לפי אחת מהן היו רעיו הקרובים ביותר של הארון א-רשיד אחותו עבאסה והווזיר ג'עפר. על מנת שיוכל לבלות זמן רב יותר במחיצתם, הוסכם כי יינשאו בנישואים פורמליים בלבד ונאסר עליהם להתראות שלא במחיצתו של א-רשיד כדי שלא יעמידו צאצאים. לאחר שעבאסה ילדה תאומים, א-רשיד הוציא את ג'עפר להורג. א-רשיד גם אסר והחרים את רכושם של כל בני המשפחה להוציא את מוחמד אחיו של יחיא. ייתכן כי הנקמנות המופלגת שבה נהג א-רשיד בברמכים נבעה מרמיזות של אנשי חצר שהוא היה אך ורק כלי שרת בידי הברמכים. סיבות אחרות לנפילתם הציעו א-טברי ואבן ח'לדון. בין היתר הוזכר ההדר והפאר שבו הם חיו ואשר הטיל צל על יוקרתו של הח'ליף. הברמכים הקימו בבגדאד צבא בן 20 אלף תומכים תחת השם "גיס הכַרְנַבִיַה" והם זכו לתמיכת 30 אלף לוחמים אחרים. בהסתת השר אל-פצ'ל בן רביע הושם מעקב אחרי בני המשפחה ונתגלתה מזימה לחולל מרד בדילאם שבפרס בתמיכתם. הברמכים הואשמו גם בהתססת המוני עם בח'וראסאן. בשל האיום שהציבו על יציבות כסאו, הסיר אותם א-רשיד מעל פניו וכוחם היה לנחלת ההיסטוריה. ברמכים, באתר אנציקלופדיה בריטניקה (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
הסימפוניה הלירית

הסימפוניה הלירית אופוס 18 של אלכסנדר פון זמלינסקי חוברה בשנת 1922. ביצוע הבכורה היה ביוני 1924 בפראג, בניצוח המלחין. הסימפוניה הלירית היא יצירתו המוכרת ביותר של זמלינסקי. לסימפוניה שבעה פרקים מקושרים והיא כתובה לזמרי בריטון וסופרן סולו נוסף לתזמורת סטנדרטית; מקור הטקסטים המושרים ביצירתו של המשורר הבנגלי זוכה פרס נובל רבינדרנת טאגור, בתרגום לגרמנית של האנס אפנברגר. Ich bin friedlos, ich bin durstig nach fernen Dingen O Mutter, der junge Prinz Du bist die Abendwolke Sprich zu mir Geliebter Befrei mich von den Banden deiner Süße, Lieb Vollende denn das letzte Lied Friede, mein Herz "אני חסר מנוחה, אני צמא לדברים רחוקים" "או אמא, הנסיך הצעיר" "את/ה ענן הערב" "דבר אלי, אהובי" "שחרר אותי מכבלי מתיקותך, אהוב" "השלם אם כן את השיר האחרון" "שלווה לך, לבי" אלבן ברג הצהיר על הסימפוניה כמקור השראה לכתיבתו וציטט את הפרק השלישי בסוויטה הלירית שלו לרביעיית מיתרים. סופרן, בריטון ותזמורת גדולה בהרכב הבא: 4 חלילים (החלילנים ה-3 וה-4 מנגנים גם בפיקולו 2 אבובים קרן אנגלית 3 קלרינטים בלה (הקלרינטן השלישי מנגן גם כקלרינט במי במול) קלרינט בס 2 בסונים קונטרבסון 4 קרנות בפה 3 חצוצרות בדו 3 טרומבונים טובה בס טימפני כלי הקשה (כולל תוף גדול, טאמטאם, מצלתיים וקסילופון) הרמוניום צ'לסטה נבל כלי קשת ביצירה זו עושה זמלינסקי שימוש ראוי לציון באפקט הגליסנדו הן בכלי הקשת והן בטרומבונים. Text of the symphony Text of the symphony with translations Program notes to American Symphony Orchestra concert טקסט הסימפוניה (בגרמנית) טקסט הסימפוניה עם תרגומים דברים בתוכניית הקונצרט של התזמורת הסימפונית האמריקאית מידע על היצירה "הסימפוניה הלירית" באתר מיוזיק בריינז מידע על הקומפוזיציה "הסימפוניה הלירית" באתר AllMusic
עמוד הקלון

עמוד הקלון היה אמצעי ענישה מקובל בעולם העתיק ובימי הביניים עבור עבירות פעוטות יחסית. עמוד הקלון היה סד עץ או טבעת מתכת שריתקו אדם לעמוד או מקום מסוים, בדרך כלל מקום ציבורי מרכזי. מטרת הקשירה הייתה לבייש את הנקשר ולאפשר לעוברים ושבים לעשות בו כרצונם מבלי שהוא יוכל להתגונן. עונש זה הוטל גם על אישים ידועים, למשל: דניאל דפו כתב בשנת 1702 חיבור פוליטי סאטירי בו טען בשבחם של ה"נון קונפורמיסטים" ובעד הסובלנות. מאמרו התפרש כפגיעה בערכיה של הכנסייה האנגליקנית, ודפו הושלך לכלא למשך שנה, וגם נכבל לעמוד הקלון בפומבי במשך שלושה ימים, כל יום במקום אחר. עמוד הקלון היה מקובל גם כאמצעי ענישה בקהילות יהודיות, אמצעי שהופעל על ידי מוסדות הקהילה כנגד בני קהילה סוררים. בבתי כנסת ישנים, כמו בית-הכנסת בפְּשִיסְחָה (Przysucha) אשר בפולין, ניתן לעיתים לראות את שרידי עמודי הקלון שכונו בשם "קונה", "קונֶע" או "קונא". לא רק אנשים נענשו בקשירה לעמוד הקלון, היו גם ספרים, שנידונו לשריפה והוצגו תחילה בעמוד הקלון, בקונא. מדיה וקבצים בנושא עמוד הקלון בוויקישיתוף למה שימש עמוד הקלון?, באתר אנציקלופדיה אאוריקה Daniel Defoe Put in the Pillory (באנגלית) מרכז מורשת יהדות פולין - לבוב בית הכנסת נוז'יק בתי הכנסת של היהודים האשכנזים
אבוט

אַבּוֹט (באנגלית: Abbot) הוא שם משפחה אנגלי שמשמעותו אב מנזר האם התכוונתם ל... אישים אבוט וקוסטלו – צמד בדרנים ויליאם אלכסנדר אבוט – אחד מהצמד אבוט וקוסטלו אדווין אבוט (מחנך) – מחנך אנגלי אדווין אבוט אבוט – סופר ותאולוג בריטי, בנו של אדווין אבוט המחנך. שימש אף הוא בתפקידי חינוך. אנדרו אבוט – סוציולוג, חוקר מקצועות ג'ורג' אבוט – במאי ומחזאי אמריקאי גרג אבוט – פוליטיקאי אמריקאי, מושל טקסס טוני אבוט – ראש ממשלת אוסטרליה סמואל וורן אבוט – מנתח אמריקאי אחר האי אבוט – איים בשם זה אבידוס – עיר עתיקה במצרים, אבוט בקופטית (Ebot) מעבדות אבוט – חברת תרופות אבוט אלמנטרי – סיטקום אמריקאי מוקומנטרי שנוצר על ידי קואינטה ברונסון בית אדווין אבוט – בניין היסטורי בקיימברידג', מסצ'וסטס אבות
אל-ואת'ק

אל-ואת'ק באללה (מילולית: האדוק באל, בערבית: الواثق بالله) היה שם שלטונם של מספר ח'ליפים מבית עבאס. האם התכוונתם ל... אל-ואת'ק הראשון – ח'ליף עבאסי שמשל בסאמרא בין השנים 842–847. אל-ואת'ק השני – ח'ליף עבאסי שמשל בקהיר בין השנים 1340–1431. אל-ואת'ק השלישי – ח'ליף עבאסי שמשל בקהיר 1383–1386.
אל-מתוכל

אל-מֻתַוַכִּל עלא אללה (מילולית: הנסמך על האל, בערבית: المتوكل على الله) היה שם שלטונם של מספר ח'ליפים מבית עבאס. האם התכוונתם ל... אל-מתוכל הראשון – הח'ליף העבאסי שמשל בסאמרא בין השנים 847–861. אל-מתוכל השני – ח'ליף עבאסי שכיהן בקהיר בין השנים 1362–1383 ובשנית בין 1386–1406. אל-מתוכל השלישי – ח'ליף עבאסי שכיהן בקהיר בין 1479–1498. אל-מתוכל הרביעי – אחרון הח'ליפים מבית עבאס שכיהן בקהיר בין השנים 1507–1516 ובשנית לזמן קצר בין 1516–1517 עד לנפילתה בידי העות'מאנים.
אל-מסתנג'ד

אל-מסתנג'ד באללה (מילולית: המבקש עזרה מן האל, בערבית: المستنجد بالله) היה שם שלטונם של מספר ח'ליפים מבית עבאס. האם התכוונתם ל... אל-מסתנג'ד הראשון – הח'ליף העבאסי שמשל בבגדאד בין השנים 1160–1171. אל-מסתנג'ד השני – ח'ליף עבאסי שמשל בקהיר בין השנים 1455–1479.
אל-קאאם

אל-קאא'ם באמר אללה (מילולית: המחייה במצוות האל, בערבית: القائم بامر الله) היה שם שלטונם של מספר ח'ליפים מבית עבאס. האם התכוונתם ל... אל-קאא'ם באמר אללה הראשון – הח'ליף העבאסי שמשל בבגדאד בין 1031–1075. אל-קאא'ם באמר אללה השני – ח'ליף עבאסי שמשל בקהיר בין 1450–1455.
אל-מסתכפי

אל-מסתכפי באללה (מילולית: המבקש את צרכיו מן האל, בערבית: المستكفي بالله) היה שם שלטונם של מספר ח'ליפים מבית עבאס. האם התכוונתם ל... אל-מסתכפי הראשון – הח'ליף העבאסי שמשל בבגדאד בין 944 ו-946. אל-מסתכפי השני – ח'ליף עבאסי שמשל בקהיר בין 1302–1340. אל-מסתכפי השלישי – ח'ליף עבאסי שמשל בקהיר בין 1441–1450.
50 מ"ל של אוויר העיר פריז

"50 מ"ל של אוויר העיר פריז" או "אוויר העיר פריז" הוא רדי מייד מאת האמן האמריקאי יליד צרפת מרסל דושאן. העבודה מכילה אמפולת זכוכית ועליה מדבקה עם הכיתוב בצרפתית "Serum Physiologique" (בעברית: סרום פיזיולוגי). ליצירה נוצרו העתקים בשנת 1949, 1960 ו-1963, ומהדורה נוספת בת שמונה פריטים בשנת 1964. מרבית הפרשנים נתנו לאובייקט זה פרשנות מינית. ארטורו שוורץ, לדוגמה, קושר את היצירה לנישואיה של סוזאן, אחותו של מרסל דושאן. אחרים ראו ביצירה מעין גרסה של ה"כלה" והצביעו על חוש הריח, כבעל תפקיד אסוציאטיבי באובייקט זה. אוויר העיר פריז - מאמר על היצירה (באנגלית)
אל-מעתדד

אל-מעתדד באללה (תעתיק מדויק: אל-מעתצ'ד; מילולית: האוזר כוחו האל; בערבית: العتضد بالله) היה שם שלטונם של מספר ח'ליפים מבית עבאס. האם התכוונתם ל... אל-מעתדד הראשון – הח'ליף העבאסי שמשל בבגדאד בין השנים 892–902. אל-מעתדד השני – ח'ליף עבאסי שמשל בקהיר בין השנים 1352–1362. אל-מעתדד השלישי ח'ליף עבאסי שמשל בקהיר בין השנים 1412–1441.
אל-מסתעצם

אל-מסתעצם באללה (מילולית: המבקש מחסה באל, בערבית: المستعصم بالله) היה שם שלטונם של מספר ח'ליפים מבית עבאס. האם התכוונתם ל... אל-מסתעצם הראשון – הח'ליף העבאסי האחרון שמשל בבגדאד בין שנת 1243 ועד להחרבתה בידי המונגולים בשנת 1258. אל-מסתעצם השני – ח'ליף עבאסי שמשל בקהיר בין השנים 1386–1389.
אל-מסתנצר

אל-מסתנצר באללה (מילולית: המבקש ניצחון מן האל, בערבית: المستنصر بالله) היה שם שלטונם של מספר ח'ליפים מבית עבאס ומהשושלת הפאטמית. האם התכוונתם ל... אל-מסתנצר הראשון – מאחרוני הח'ליפים העבאסים ששלטו בבגדאד בין השנים 1226–1243. אל-מסתנצר השני – הח'ליף העבאסי הראשון שמשל בקהיר בין השנים 1261–1262. אל-מסתנצר (ח'ליף פאטמי) – הח'ליף השמיני של השושלת הפאטימית בין השנים 1036–1094
עובד סוציאלי (פירושונים)

האם התכוונתם ל... עובד סוציאלי – אדם שהוכשר לעסוק בתחום העבודה הסוציאלית. עובד סוציאלי לפי חוק – (בעבר: "פקיד סעד"), תיאור כללי של הגדרת תפקיד "עובד סוציאלי לפי חוק", שהוא תפקיד בעל הסמכה ייחודית עובד סוציאלי לחוק הנוער – (בעבר: "פקיד סעד לחוק הנוער") - עובד סוציאלי העוסק בהגנה על קטינים, לפי חוק הנוער (טיפול והשגחה), תש"ך - 1960 עובד סוציאלי לעניין סדרי דין – (בעבר: "פקיד סעד לסדרי דין") - עובד סוציאלי העוסק בדין האזרחי של משמורת ילדים ואפוטרופסות עובד סוציאלי להגנה על אנשים עם פיגור שכלי עובד סוציאלי בשירות הזקן עובד סוציאלי לחוק ההגנה על חוסים
האוניברסיטה העממית בתל אביב

האוניברסיטה העממית תל אביב היא מוסד להקניית "דעת, אמנות, העשרה ותרבות" שלא לצורך תואר. המוסד, מיסודם של מרטין בובר וברל כצנלסון, הוקם בתל אביב עוד לפני הקמת מדינת ישראל. המוסד מקיים מגוון קורסים למבוגרים להעשרת ידע בתחומי פילוסופיה, לימודי ארץ ישראל, היסטוריה, כלכלה, מדעי ההתנהגות, מחשבים, ביולוגיה, גנטיקה, אמנות, ידיעת הארץ, תרבות חברה וכלכלה, בישול ועוד. ב-2009 התקיימו באוניברסיטה כ-140 חוגים קורסים במסלולים ובחוגים שונים. במוסד פועלת מדרשה לאומנות הכוללת בתוכה מסלולים מקצועיים בציור ובפיסול. כמו כן, האוניברסיטה העממית מציעה קורסים ייעודיים לגמול השתלמות לעובדי המגזר הציבורי ולעובדי הוראה. הקורסים לבישול עוברים במסגרת בית הספר לאומנות בישול של השף אסף לשר. באוניברסיטה פועל בית ספר לשפות המקיים קורסים שנתיים באנגלית, צרפתית, ערבית, איטלקית, ספרדית, סינית ויפנית במגוון של רמות. כמו כן מועברים קורסים ביוגה, פלדנקרייז, פילאטיס, עיצוב, חיטוב הגוף וכושר גופני באולם הספורט של האוניברסיטה. בשנות השבעים החליטה עיריית תל אביב להרחיב את פעילותה של האוניברסיטה, והיא מינתה את הפרופסור הלל ברזל, למנהל מלווה אקדמי, ואת אהרון שמיר, למנהלה האדמיניסטרטיבי הראשון. בשנותיה הראשונות פעלה האוניברסיטה העממית תל אביב במוסדות חינוך מפוזרים ברחבי העיר, אך כשהתרחבה ומנתה אלפי סטודנטים, זכתה האוניברסיטה העממית לבניין משלה, ברחוב אנטוקולסקי בעיר. ב-2011 הוחלט כי האוניברסיטה העממית תיסגר עקב קיצוצים בתקציב עיריית תל אביב-יפו, אשר החליטה להעביר את כל יחידת המחשוב שלה לבניין באותו מועד. פעילות האוניברסיטה העממית המתחדשת מתקיימת מאז במרכזים הקהילתיים בתל אביב במסגרת אגף קהילה, נוער וספורט של העירייה. נפתחה ההרשמה ללימודים באוניברסיטה העממית בת"א, מעריב, 31 במרץ 1969 יעל געתון, האוניברסיטה העממית בת"א תיסגר; פוטרו 20 מרצים, באתר הארץ, 23 במרץ 2011
פרס יגאל אלון

פרס יגאל אלון למעשה מופת חלוצי מוענק החל משנת 1982 מדי שנה ביום מותו של יגאל אלון. הפרס מוענק ליחיד, גוף או ארגון על מפעל או מעשה שהם מופת לעשייה חלוצית ותרומה ליצירה ולחברה בישראל. הפרס מוענק על ידי "אגודת דור הפלמ"ח". זוכי הפרס נבחרים על ידי ועדה מיוחדת. אתר האינטרנט הרשמי של פרס יגאל אלון אודות הפרס באתר עמותת הפלמ"ח פרס יגאל אלון לכפר הנוער קדמה, מעריב, 27 באפריל 1986
מוניקה גלר

מוניקה א. גלר-בינג (באנגלית: Monica E. Geller-Bing; נולדה ב-22 באפריל 1969) היא דמות בדיונית בקומדיית המצבים האמריקאית "חברים" אשר מגולמת על ידי קורטני קוקס. דירתה שירשה מסבתה הייתה לאחד ממקומות ההתאספות העיקריים של החבורה. היא ידועה גם בשל אופייה האובססיבי לסדר וארגון ובשל טבעה התחרותי. מוניקה גלר (נולדה באפריל 1969) היא אחותו הקטנה של רוס. היא גדלה בלונג איילנד. היא חברתה של רייצ'ל מימי התיכון. היא חלקה דירה עם פיבי ובמהלך הסדרה נישאת לשותפו של רוס לקולג', צ'נדלר. בנערותה הייתה מוניקה שמנה מאוד ומשקלה עלה על 100 ק"ג. היא ממוצא גרמני. מוניקה הכירה את צ'נדלר בזמן שרוס היה בקולג'. לאחר ששמעה שקרא לה מאחורי גבה "שמנה" החליטה מוניקה לרדת במשקל ולפתות אותו במטרה לנקום בו, אך בטעות כרתה את קצה הבוהן ברגלו. מוניקה וצ'נדלר נהיו ביחד בסיום העונה הרביעית במהלך חתונתו של רוס. הם שמרו בסתר על זוגיותם הסודית במהלך העונה החמישית ולבסוף נישאו בסוף העונה השביעית. לאחר שהתגלה כי לשניים יש בעיה להרות הם אימצו תאומים מאם פונדקאית (גולמה על ידי אנה פריס), להם נתנו את השמות אריקה וג'ק, בסיום הסדרה. לפני אירועי הסדרה, מוניקה חלקה את דירתה בניו יורק עם פיבי, אך היא עזבה מחשש שהחברות שלהן תפגע עקב אובססיית הניקיון שלה. במהלך רוב הסדרה (עונות 1–6) מוניקה חלקה את הדירה עם רייצ'ל שעברה לגור עמה ביום חתונתה, ממנה היא ברחה. מוניקה הכירה את ג'ואי כאשר הוא עבר לגור עם צ'נדלר, והם גרו ממול לדירתה באותו הבניין. התגלה כי בפגישתם הראשונה, מוניקה הייתה דלוקה על ג'ואי. מוניקה ורוס מקורבים זה לזה לצד מריבות שגרתיות. בהיותם ילדים, רוס התגרה בה בשל משקלה והִרבה להציק לה. בפרקים רבים מוניקה ורוס משתמשים במחוות ילדות משונה כמו לדפוק באגרופיהם כשהאגודלים מכוונים כלפי חוץ (כתחליף ל"אצבע משולשת"). רוס ומוניקה תחרותיים ביותר בניסיון לקבל יחס מהוריהם בעקבות העדפתם הגלויה כלפי רוס. ג'ודי, אמם, מראה בעקביות את העדפתה לרוס. כשהיו ילדים, התחרו כל חג הודיה בפוטבול, ומי שזכה, קיבל את גביע גלר השנתי. המסורת הופסקה בשנה השישית לתחרות כשמוניקה שברה "בטעות" את האף של רוס. מוניקה ורוס הם יהודים מצד אביהם, ג'ק, ובמהלך הסדרה הוזכר שמוניקה חגגה בת מצווה. מוניקה החלה מערכת יחסים חשאית עם צ'נדלר בשבוע חתונתו של רוס בלונדון בסוף העונה הרביעית. לאחר שמוניקה הובכה כאשר אחד האורחים היה סבור כי היא אמו של רוס, היא חיפשה ניחומים אצל ג'ואי אבל צ'נדלר הוא זה שהיה בחדר והם קיימו יחסי מין בלילה שלפני החתונה. תחילה, מערכת יחסיהם הייתה מבוססת על מין בלבד "כל עוד הם בלונדון", אך כאשר חזרו לביתם היחסים הפכו רגשיים יותר והם התאהבו זה בזה. הם שמרו על כך בסוד במשך חמישה חודשים עד ששאר החברים גילו על כך. צ'נדלר עבר לגור ביחד עם מוניקה. בסוף העונה החמישית מוניקה וצ'נדלר כמעט התחתנו בלאס וגאס. הם התחרטו כשראו את רייצ'ל ורוס יוצאים מהכנסייה שיכורים. השניים התארסו בסיום העונה השישית ונישאו בסיום העונה השביעית. בסוף העונה התשיעית השניים גילו שאינם יכולים להיכנס להריון, ובסיום הסדרה הם מאמצים תאומים מאם פונדקאית אותה הם ליוו במשך כל התהליך - ג'ק (על שם אביה של מוניקה) ואריקה (על שם האם הפונדקאית). נועה הרשקוביץ‏, מוניקה גלר חייבת לנצח!, באתר וואלה, 15 ביוני 2014 Brian Galindo, 25 Fascinating Facts You Might Not Know About "Friends", BuzzFeed (באנגלית) עונה 4 פרק 24 עונה 5 פרק 14 עונה 6 פרק 3 עונה 10 פרקים 17-18
המכון האירופי למדיניות חלל

המכון האירופי למדיניות חלל (באנגלית: European Space Policy Institute), המוכר בראשי התיבות ESPI, הוא מכון מחקר שהוקם על ידי סוכנות החלל האירופית ושותפים בו ארגונים ממשלתיים דוגמת המרכז הצרפתי הלאומי לחקר החלל, סוכנות החלל האיטלקית, המרכז הגרמני לחקר החלל ומספר חברות חלל מובילות מאירופה, במטרה לחקור היבטים שונים של מדיניות חלל הנוגעים לתוכניות החלל של אירופה. מושבו של המכון בווינה ובראשו עומד קאי אובה שרוגל. המכון האירופי למדיניות חלל מפרסם מעת לעת פרסומים כמפורט: ספרים - ספר שנתי על מדיניות חלל באירופה דו"חות מחקר - דו"חות העוסקים בסוגיות משתנות ניירות עמדה - בהם כלולות המלצות המכון מזכרים - מסמכים קצרים המיועדים למקבלי החלטות מאמרים - נכתבים על ידי חוקרי המכון, אך אינם מציגים בהכרח עמדה רשמית של המכון אתר האינטרנט הרשמי של המכון האירופי למדיניות חלל
קוד פוזיטיבי

קוד פוזיטיבי הייתה מערכת שנועדה להתריע מפני חטיפת מטוסים. המערכת פותחה על ידי חברת אלביט מערכות, לאחר שהוזמנה על ידי משרד התחבורה הישראלי, כלקח מפיגועי 11 בספטמבר.היא נכנסה לשירות מבצעי בישראל ב-1 במרץ 2010. המערכת מבוססת על כרטיס חכם שנמצא ברשות הטייס המטיס כלי טיס אזרחיים. לקראת הנחיתה בארץ, אמור הטייס לשדר קוד זיהוי אישי וסודי אל מרכז בקרה שהוקם לשם כך בבית דגן. ניסויים מוקדמים במערכת החלו בשנת 2007, וניסוי מלא התקיים במשך כחודש, החל ב-4 במרץ 2009‏. סך הכל נבדקה המערכת בלמעלה מ-3,200 טיסות, . המערכת הייתה אמורה להיכנס לשימוש החל מ-1 באפריל 2009, וכל מטוס אזרחי של התעופה הכללית המבקש להיכנס למרחב האווירי של ישראל היה אמור להשתמש בה. אולם במערכת נתגלו שורה של ליקויים, והיא נכנסה לשירות באיחור של כשנה. עם זאת, ארגון חברות התעופה הבינלאומי (יאט"א), הפדרציה הבינלאומית של איגודי הטייסים (International Federation of Airline Pilots' Associations, IFALPA) ואיגוד הטייסים הישראלי הביעו התנגדות חריפה להכנסת המערכת לשימוש, ולדברי האחרון: "תרומתה לביטחון שולית ביותר, אם בכלל. בניגוד למה שמנסים להציג, יכולתה למנוע חטיפות מטוסים מוטלת בספק גדול. המערכת יוצרת שורה ארוכה של בעיות אחרות, הן בתחום הביטחון והן בתחום בטיחות הטיסה. בנוסף, עולה חשש כבד כי במצבי קיצון יביא השימוש במערכת להפלת מטוס תמים על יושביו." לראיה מצביעים המתנגדים על שתי תקריות בהם הוזנקו מטוסי חיל האוויר לעבר מטוסי נוסעים בעת שקרבו לישראל, לטענתם בשל בעיות במערכת. התקרית הראשונה התרחשה באפריל 2007 (טיסת של חברת קונטיננטל איירליינס), והשנייה באפריל 2009 (טיסה של דלתא איירליינס), שלאחריה הסתבר כי חלה שגיאה בהפעלת המערכת. איגוד הטייסים הבינלאומי חזר על התנגדותו להפעלת המערכת, בכנס השנתי שלו שנערך בחודש מרץ במרקש. בתחילת 2011 המערכת הופעלה במטוסיהן של חמש חברות תעופה בטיסותיהן לנמל התעופה בן-גוריון בתל אביב - אייר קנדה, קונטיננטל איירליינס, דלתא איירליינס, יו אס איירווייז ואתיופיאן איירליינס על בסיס וולונטרי, ונעשה ניסיון לכפות את השימוש בה על חברות נוספות, שהתנגדו להתקנתה. לאחר כמה חודשים הופסק השימוש במערכת, לאור ההתנגדות של חברות תעופה, איגודי הטייסים ומנהלת התחבורה של הנציבות האירופית. בקרוב: מטוסים הנכנסים למרחב האווירי של ישראל יזדהו באמצעות קוד סודי, 12 בינואר 2009, באתר "פורט2פורט" אורלי פלג-מזרחי, ‏יו"ר ארגון הטייסים הבינלאומי למופז: מערכת "קוד פוזיטיבי" בעייתית ויוצרת פרצות אבטחה, באתר גלובס, 20 בינואר 2009 משרד התחבורה זוהר בלומנקרנץ, משרד התחבורה מכניס מערכת אזהרה מפני חטיפות מטוסים; איגוד הטייסים הארצי: המערכת לא יעילה, באתר TheMarker‏, 24 בינואר 2010 זוהר בלומנקרנץ, למרות הביקורת, מערכת "קוד פוזיטיבי" תוכנס לשימוש ממחר, באתר הארץ, 28 בפברואר 2010 זוהר בלומנקרנץ, טייס "דלתא" דיווח בטעות שנחטף, מטוסי קרב הוזנקו, באתר הארץ, 12 באפריל 2009 זוהר בלומנקרנץ, איגוד הטייסים הבינ"ל: מתנגדים להפעלת מערכת התרעה מפני חטיפות מטוסים שפיתחה אלביט, באתר TheMarker‏, 6 באפריל 2010 זוהר בלומנקרנץ, מנכ"ל יאט"א: "ישראל כופה על חברות תעופה להשתמש במערכת של אלביט", באתר TheMarker‏, 24 באפריל 2011 אריה אגוזי, מערכת לזיהוי טייס: ההתקפלות המבישה, באתר IsraelDefense, 11 בדצמבר 2011
טודור קנטארג'ייב

טודור קנטארג'ייב (בבולגרית: Тодор Кантарджиев; ‏10 בפברואר 1861, סמוקוב, האימפריה העות'מאנית – 10 בינואר 1945, סופיה, ממלכת בולגריה) היה גנרל ומפקד אוגדת חיל הרגלים הכללית של צבא בולגריה במהלך מלחמת העולם הראשונה, אשר לחמה בגזרת דוברוג'ה ובמסגרתה היה קנטארדז'ייב אחד ממפקדי קרב דובריץ'. קנטארג'ייב סיים את בית הספר הצבאי בסופיה בשנת 1884 והוצב לשרת בגדוד חיל רגלים. במהלך מלחמת בולגריה–סרביה (1885) פיקד על פלוגה שהשתתפה בהדיפת הסרבים אל מחוץ לשטחי ממלכת בולגריה ובהמשך נטל חלק בכיבוש העיר פירוט אשר בסרביה גופא. בשנת 1889 נשלח ללימודים באקדמיה הצבאית בבלגיה, אותם סיים ארבע שנים מאוחר יותר, ובמקביל קודם לדרגת קולונל ומילא שורת תפקידי פיקוד על חטיבות חיל רגלים. במלחמת הבלקן הראשונה פיקד על חטיבת חיל רגלים, אשר לחמה בגזרת לולבורגז מול הצבא העות'מאני, ובמלחמת הבלקן השנייה פיקד על חטיבתו בגזרת מקדוניה, אל מול הצבא הסרבי. ב-14 בפברואר 1914 קודם לדרגת מאיור גנרל וביולי פרש מן השירות הצבאי. באוקטובר 1915, עם כניסתה של בולגריה למלחמת העולם הראשונה, גויס קנטארג'ייב מחדש ומונה לאחראי הלוגיסטי של הארמייה הבולגרית השלישית. בראשית שנת 1916 מונה למפקד מוצב וארנה, ועם הכרזת המלחמה של רומניה על אוסטרו-הונגריה ב-27 באוגוסט 1916 וההכרזה הנגדית של מעצמות המרכז ב-1 בספטמבר, הקים מאלמנטים מהארמייה השלישית את אוגדת חיל הרגלים הכללית. האוגדה נותבה ללוחמה בגזרת הדנובה של חבל דרום דוברוג'ה, ובמסגרת זו היה אחד ממפקדי קרב דובריץ' בו הביסו הבולגרים את הרומנים והרוסים, כבשו את חבל דרום דוברוג'ה וגרמו לנסיגת כוחות מדינות ההסכמה עד לגזרת קובאדין. לאחר נפילת בוקרשט ותבוסת רומניה, הועברה אוגדתו של קנטארג'ייב לחזית המקדונית וב-15 באוגוסט 1917 הועלה לדרגת גנרל. חודשיים מאוחר יותר סיים את שירותו הצבאי. קנטארג'ייב לא עסק בפעילות ציבורית לאחר תום שירותו והלך לעולמו בסופיה ב-25 בינואר 1945. בנו הפרופסור אסן קנטארג'ייב (בול') נמנה עם מייסדי הארגון האנטישמי ראטניק. בולגריה במלחמת העולם הראשונה מדיה וקבצים בנושא טודור קנטארג'ייב בוויקישיתוף הביוגרפיה של הגנרל קנטארג'ייב (בבולגרית).
קייטי לאונג

קייטי ליו לאונג (אנגלית: Katie Liu Leung; נולדה ב-8 באוגוסט 1987) היא שחקנית סקוטית, המוכרת בתפקידה כצ'ו צ'אנג בסדרת הסרטים "הארי פוטר". לאונג נולדה במאת'רוול שבסקוטלנד להורים סינים. הוריה גרושים והיא מתגוררת אצל אביה, בעל מסעדה סינית בגלאזגו. לקייטי שני אחים ואחות בשם ויולט. אביה של קייט, פיטר, ראה מודעה בעיתון הקוראת לליהוק שחקנים, ובעצתו הלכה קייטי למבחני הבד. אחרי שבועיים של המתנה נודע לה כי התקבלה מתוך רשימה של 4,500 מתמודדות לתפקיד צ'ו צ'אנג. קייטי היא בוגרת בית הספר הפרטי הסקוטי היוקרתי – "המילטון קולג'". בספטמבר 2024, לוהקה לאונג לעונה הרביעית של "ברידג'רטון", ותגלם את דמותה של ליידי ארמינטה גאן, אלמנה שמנסה להשיא את אחת משתי בנותיה. מדיה וקבצים בנושא קייטי לאונג בוויקישיתוף קייטי לאונג, ברשת החברתית אקס (טוויטר) קייטי לאונג, ברשת החברתית אינסטגרם קייטי לאונג, במסד הנתונים הקולנועיים IMDb (באנגלית) קייטי לאונג, באתר AllMovie (באנגלית) קייטי לאונג, באתר Rotten Tomatoes (באנגלית) קייטי לאונג, במסד הנתונים הקולנועיים KinoPoisk (ברוסית) קייטי לאונג, באתר Discogs (באנגלית) Jordan Moreau, ‘Bridgerton’ Season 4 Begins Production and Adds 3 Cast Members, Variety, ‏16 September 2024
אנשר

אנשר (באכדית: Anshar או Anshur, מילולית:"ציר השמיים") הוא אל שמים מסופוטמי קדום. הוא מתואר כבן זוגה של אחותו קישאר. הזוג יחדיו מציינים את השמים (ההברה אן) והארץ (ההברה קי) במיתוס הבריאה אנומה אליש והם נמנים עם הדור השני לבריאה, ילדיהם של המפלצות לחמו (Lahmu) ולחאמו (Lahamu) ונכדיהם של תיאמת (Tiamat) ואפסו (Apsu), המסמנים את המים המלוחים והמתוקים בהתאמה. בתורם, הם בעצמם הוריו של אל שמים אחר בשם אנו (Anu). החל מימי סרגון השני, החלו האשורים לזהות את אנשר עם אשור בגרסתם למיתוס הבריאה, בגרסה זו בת זוגו היא נינ-ליל (NinLil). Sasson, Jack M. (1995). Civilizations of the ancient Near East (Volume 3 ed.). Scribner. p. 1830. ISBN 978-0684192796. מדיה וקבצים בנושא אנשר בוויקישיתוף אנשר, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
טל שטריקר

טל שטריקר (נולד ב-29 במאי 1979) הוא שחיין עבר, אלוף ישראל בשחייה שהשתתף באולימפיאדת סידני במדי נבחרת ישראל. שטריקר נולד ברמת גן. הוא התאמן בקבוצת השחייה של מכבי קריית אונו בהדרכתו של רובי שלו. באליפות העולם בשחייה (בריכת 25 מטר) שנערכה באתונה, יוון במרץ 2000 סיים שטריקר במקום 14 במשחה ל-200 מטר חזה בשיא אישי חדש של 2:13.96 דקות ובמקום 26 במשחה ל-100 מטר חזה בשיא אישי חדש נוסף של 1:02.85 דקות. באליפות אירופה בשחייה שנערכה בהלסינקי, פינלנד ביולי 2000 סיים שטריקר במקום ה-12 במשחה ל-200 מטר חזה בתוצאה של 2:17.35 דקות, במקום ה-22 במשחה ל-100 מטר חזה בתוצאה של 1:03.88 דקות ובמקום ה-26 במשחה ל-50 מטר חזה בתוצאה של 30.19 שניות. בנוסף, הוא סיים במקום השמיני במשחה שליחים 4x100 מטר חופשי בתוצאה של 3:25.21 דקות, ביחד עם איתן אורבך, אורן אזרד ויואב ברוק (התוצאה שקבע בזינוק שליחים הייתה 52.11 שניות) ובמקום השמיני במשחה שליחים 4x100 מטר מעורב בתוצאה של 3:43.48 דקות, ביחד עם אורבך, יואב מאירי וברוק (התוצאה שקבע בזינוק שליחים הייתה 1:03.15 דקות). באולימפיאדת סידני (2000) סיים שטריקר במקום ה-32 במשחה ל-100 מטר חזה בתוצאה של 1:03.99 דקות ובמקום ה-32 במשחה ל-200 מטר חזה בתוצאה של 2:19.33 דקות. בנוסף, הוא דורג במקום ה-17 במשחה שליחים 4x100 מטר מעורב בתוצאה של 3:43.39 דקות, ביחד עם אורבך, מאירי וברוק (התוצאה שקבע בזינוק שליחים הייתה 1:02.65 דקות). באליפות ישראל בשחייה שנערכה באוגוסט 2002 זכה שטריקר בשתי מדליות כסף, במשחה ל-100 מטר חזה בתוצאה של 1:05.23 דקות, אחרי דב מלניק מהפועל ירושלים (1:05.10 דקות) ולפני דני מלניק ממכבי ראשון לציון שקבע שיא ישראלי לגילאי 17–18 (1:05.42 דקות) ובמשחה ל-200 מטר חזה בתוצאה של 2:19.41 דקות, אחרי דב מלניק (2:17.86 דקות) ולפני דני מלניק (2:21.49 דקות). טל שטריקר, באתר olympedia.org טל שטריקר, באתר Swimrankings sports123.com (אורכב 03.06.2020 בארכיון Wayback Machine) Swimrankings - Swimming Rankings and Results - Worldwide, International Swim Sport, www.swimrankings.net אורי שטיפט, שיא ישראלי למנזולה, באתר ONE, ‏9 באוגוסט 2002 אורי שטיפט, שני שיאים ישראלים חדשים באליפות ישראל, באתר ONE, ‏7 באוגוסט 2002